Here is a page extracted from Wikipedia that may contain CSS, HTML, and a lot of unformatted text.

Title: Abderramán I
Content: Abd Ar-Rahman ibn Mu'awiya ibn Hisham ibn Abd al-Malik (en arabe, عبدالرحمن بن معاوية بن هشام بن عبد الملك), conoixito como Abderramán I u Abd al-Rahmán I  al-Dākhil (الداخل: o qui dentra u o exilato), naixito de Domás, en Siria, en marzo de 731 y muerto en Cordoba en 788, estió un prencipe d'a dinastía omeya que esdevenió o primer emir independient d'o emirato de Cordoba en 756, dica la suya muerte en 788.

O prencipe Abderramán consiguió escapar d'a persecución abasí y se refuchió en Marruecos conseguindo-ie o refirme d'os yemenins, enemigos de Yusuf al-Fihrí, o gubernador de l'Al Andalus. Dimpués en 755 pasó ta l'Al Andalus y desembarcó en Almuñécar. En l'Al Andalus trobó o refirme d'os sirians que heban plegato pa sofocar a segunda revuelta berber, (un exercito d'uns 7.000 soldatos dirichitos por Balch). Fue proclamato emir de l'Al Andalus en 756 en Archidona y consiguió a primera victoria contra Yusuf al-Fihrí entrando trunfador en Cordoba, encomenzando a etapa d'o emirato independient de Cordoba.

O primer emir tenió muitas dificultaz: 
 a resistencia de Yusuf y os suyos fillos
 a resistencia d'o caudiello d'os sirians de Chaén al-Sumayl.
 Aparición de partidarios d'os abbasidas en bels puntos.
 Sublevación d'os antigos aliatos yemenins.
 A famosa expedición de Carlos Magno ta Zaragoza con a derrota de Roncesvals.

Abderramán estructuró l'exercito, creyó nuevos servicios administrativos y encomenzó a construcción d'a mezquita de Cordoba sobre l'antiga ilesia de Sant Vicient.

Emirs de Cordoba
731 (naixencias)
788 (muertes)